KLUBI 700
Elämä tuntui lipuvan Kim Ivoryn käsistä.
Häntä oli ammuttu, ja hän oli vuotamassa kuiviin.
Hänen piti päästä sairaalaan. Muuten hän tiesi päätyvänsä helvettiin.
Katselin olkapääni yli takapenkille. Tuntui, että joku oli autossa kanssani.
Uskon, että se oli kuolema. Se kulki mukanani.
Se odotti, että sulkisin silmäni. Yritin pitää niitä auki.
Tiesin, että jos sulkisin ne, avaisin ne seuraavan kerran helvetissä.
Joulukuussa 1993 Kim Ivorya ammuttiin rintaan -
hänen paetessaan pieleen mennyttä huumediiliä.
En ollut aiemmin pelännyt niin.
Olin polttanut kokaiinia vuodesta 1982.
Olin syöksykierteessä. Aloin tehdä asioita, -
joiden olisi pitänyt vaivata omaa- tuntoani, mutta ne eivät vaivanneet.
Huumeiden myymisestä ja varastelusta oli tullut elämäntapa.
30-vuotiaana Kim joutui vankilaan ryöstöstä. Hän yritti siivota elämäänsä.
Mielessäni ja sydämessäni en halunnut enää huumeita elämääni.
Vapauduttuaan 1,5 vuoden kuluttua hän yritti pysyä kuivilla, -
mutta vanha tapa luikerteli takaisin.
Se sieppasi minut.
Olin riippuvuuden vanki.
En päässyt irti. Yritin kaikkea: katkaisuasemia, -
kuntoutusta ja 12 askeleen ohjelmia moneen kertaan, mutten päässyt irti.
Tilanne vain paheni.
Hän jatkoi asiakkaiden kalastelua. Eräässä tapaamisessa leimahti kiista.
Kaveri veti esiin .38-kaliiperisen.
Korvistani ja nenästäni tuli verta. Rintani oli aivan veressä.
Kuolema oli autossa kanssani.
Se odotti, että sulkisin silmäni.
Pyysin Jumalaa pelastamaan elämäni. Pyysin anteeksi.
Pyysin anteeksi tekemiäni tekoja ja perheeni nimen häpäisemistä.
Pyysin Häntä elämääni pelastamaan minut.
En halunnut kuolla enkä mennä helvettiin.
Kim ajoi parkkipaikalle ja pyörtyi. Vartija löysi hänet ja hälytti apua.
Heräsin ambulanssissa.
Toinen ensihoitaja otti happimaskia pois kasvoiltani.
Hän sanoi toiselle ensihoitajalle: "Hän ei hengitä."
Toinen ensihoitaja katsoi minua, pudisti päätään ja painoi päänsä alas.
Silmäluomeni alkoivat tuntua raskaalta. Yritin pitää niitä auki, -
mutta tuntui kuin joku olisi ujuttanut niihin koukut ja vetäisi niitä kiinni.
Pimeys alkoi vallata taas.
Lääkärit yrittivät pelastaa hänet. Hänen tilansa saatiin vakaaksi, -
mutta luotia ei voitu poistaa, sillä se oli lähellä selkärankaa.
Olin iloinen. Sain Jeesukselta uuden mahdollisuuden. Päätin tarttua siihen.
Hän meni herätyskokoukseen sisarensa seurakuntaan.
Kim astui eteen rukoiltavaksi.
Jumalanpalvelija laski kätensä rinnalleni ja alkoi rukoilla.
Hän sanoi: "Mene kotiin. Kaikki menee hyvin."
Kotona Kimillä oli levoton olo.
Lämpö tulvahti kehooni. En ollut kokenut sellaista.
Istuin vuoteeni reunalle, otin sukat käteeni -
ja kumarruin laittamaan niitä jalkaani.
Tunsin suussani jotakin.
Vein käden suun eteen.
Kurkistin, mitä kädessäni oli. Avasin hitaasti nyrkkiä -
ja näin luodin kädessäni.
Aloin huutaa ja ulvoa. En saanut sanaa suustani. Huusin ja ulvoin vain.
Kim todisti tapahtuneesta kirkossa samana iltana.
Häntä pyydettiin puhumaan kirkkoihin kautta maan. Ilmeni uusi ongelma.
Minulla oli suuria paineita elää oikein, koska kaikki tarkkailivat minua.
Olin koko ajan varpaillani.
Koin, että minulta vaadittiin aina oikeita sanoja ja tekoja.
Paineet alkoivat kasautua. Päädyin taas alkupisteeseen.
Joskus ajatellaan, että kun ihminen antaa elämänsä Herralle, -
asioiden pitäisi muuttua välittömästi.
Kim kamppaili riippuvuuksien kanssa vielä seitsemän vuotta.
Olin vihainen Jumalalle: "Miksi annoit minun palata tänne?"
Aloin luovuttaa. Minkä tähden niin piti käydä?
Voisinko vapautua? Voisiko Hän vapauttaa minut?
Kim kuuli Teen Challenge -hoidosta, -
kun hän oli sopimassa tapausta oikeuteen saapumatta jättämisestä.
Hän ilmoittautui hoitoon vuodeksi.
Luin jatkuvasti Raamattua.
Siellä opin, miten elää läheisessä suhteessa Herraan.
Hän opetti itsekuria.
Hän näytti, miten antaa Jumalan Hengen vallata elämän -
ja antaa Hänen vaikuttaa elämääni enemmän.
Se tuntui todelliselta. Minä olin vapaa.
Vihollisella, saatanalla ja huumeilla ei enää ollut valtaa minuun.
Kim ei ole käyttänyt päihteitä vuoden 2001 jälkeen.
Kiitän Jumalaa elämästäni, myös kamppailuista, -
koska Jumala osoittaa muille niiden kautta, etteivät he ole ainoita, -
joilla on vaikeaa. Hän tietää kaiken ja vapauttaa.
Olipa elämässäsi mikä tahansa tilanne, Jumala pystyy auttamaan.
Olen elävä todistus ja esimerkki siitä, että Jumala pystyy voittamaan asian, -
koska suurempi on Hän, joka on sinussa, kuin se, joka on maailmassa.
Tiedäthän, helvetti on todellinen paikka.
Kun kuolet, päädyt jompaankumpaan paikkaan, -
joko ikuisiksi ajoiksi taivaaseen Herran luo tai helvettiin.
Sinulla on ikuinen henki. Se ei kuole ruumiin mukana.
Kun Kimiä ammuttiin pieleen menneessä huumediilissä, -
hän tiesi tarkalleen, minne hän päätyisi kuoltuaan: helvettiin.
Hän huusi Herran puoleen. Jumala kuuli hänen rukouksensa.
Tiedäthän, Jumala kuulee rukouksesi.
Hän kuuntelee sinua, jotta Hän kuulisi, kun kutsut Häntä.
Kim ei selitellyt: "En ole sen arvoinen."
Hän sanoi: "Jumala, pelasta minut. Älä anna minun mennä helvettiin."
Herra kuuli rukouksen. Se kesti hetken, -
sillä huumeilla oli hänestä luja ote, mutta lopulta hän vapautui, -
koska Hän luotti Herraan.
Jos elämäsi päättyisi kymmenen minuutin sisällä, -
mitä tekisit? Mitä tekisit?
Kerron, mitä sinun pitäisi tehdä.
Sinun pitäisi tehdä päätös, joka ratkaisee ikuisuuskohtalon.
Sano Jumalalle: "Herra, tahdon olla kanssasi taivaassa ikuisesti.
En tahdo mennä helvettiin, ikuiseen kidutukseen.
En tahdo viettää ikuisuuttani ainaisessa kidutuksessa.
Tahdon olla luonasi.
Uskon, että kuolemallasi kannoit synnin rangaistuksen edestäni -
ja avasit tien taivaaseen. Otan Sinut vastaan Vapahtajana."
Kun rukoilet, Jumala kuulee sinua. Raamatussa sanotaan: -
"jokainen, joka huutaa avuksi Herran nimeä, pelastuu". Rukoile kanssani.
Tuhannet ovat rukoilleet. Tule mukaan suureen joukkoon.
Lausu perässäni tämä rukous: "Jeesus, -
en tahdo mennä helvettiin. Tahdon mennä taivaaseen.
Herra, tiedän, että kuolit, -
jotta voisin viettää ikuisuuden taivaassa kanssasi.
Käännyn pois synnistä.
Käännyn pois entisestä elämästäni.
Avaan sydämeni Sinulle ja pyydän Sinut sisään.
Ota elämäni, Herra Jeesus. Elä minussa.
Tästä hetkestä eteenpäin elän Sinulle ja palvelen Sinua.
Kiitos, Herra, että kuulit rukoukseni ja tulit sydämeeni."
Tahdon rukoilla puolestanne.
Isä, kosketa voiteluvoimallasi jokaista, joka rukoili äsken.
Täytä heitä Pyhällä Hengellä nyt ja aina, Jeesuksen nimessä.
Soita meille ja sano: "Rukoilin Patin kanssa ja annoin sydämeni Herralle.
Olen uudestisyntynyt. Olen antanut sydämeni Jeesukselle."
Tartu puhelimeesi ja soita nyt.
Jos linjat ovat varattuja, mitä en usko, ole kärsivällinen -
ja soita uudelleen. Odotamme täällä.
Seuraavaksi vastaamme katsojien kysymyksiin.
Harry kysyy: "Raamatun mukaan taivaassa ei ole surua.
Tarkoittaako se, etteivät rakkaamme näe mokiamme, joita teemme täällä?"
Tarvitsetko rukoustukea? Ota yhteyttä ohjelmaan. Rukoilemme kanssasi.
Olette lähettäneet sähköpostitse kysymyksiä. Vastaamme nyt niihin.
Harry kysyy: "Raamatun mukaan taivaassa ei ole surua, -
kyyneleitä eikä kipua. Voiko olettaa, että edesmenneet rakkaamme -
näkevät hyvät hetkemme täällä mutta eivät epäonnistumisiamme?"
Ei voi olettaa sellaista. Voidaan olettaa, etteivät he näe, mitä teemme.
He tietävät, että olemme olemassa
Kertomuksessa rikkaasta miehestä ja Lasaruksesta -
rikas mies pyysi päästä puhumaan veljilleen.
Hän ei tiennyt... Kuolleet eivät kurki, mitä teemme makuuhuoneessamme -
tai mitä syömme päivällisellä.
Ei voi olettaa, että he tietäisivät hyvät hetkemme tai murheemme.
Siellä ei ole surua, kärsimystä, kipua tai kyyneleitä, vain onnea.
Olemme laatineet DVD-sarjan elämästä kuoleman jälkeen.
Taivaassa käyneet puhuvat siitä, että siellä valtaa sanoinkuvaamaton -
suuruuden, kirkkauden ja kauneuden tunne.
Aivan. Siellä eletään Herran läsnäolossa. Kaikki muu unohtuu.
Ei siellä katsella ihmisten kärsimyksiä maan päällä. Se on väärä oletus.
Katsoja kysyy: "Koen, ettei vaellukseni Herran kanssa ole niin vankkaa -
kuin sen pitäisi olla. Minusta on vaikeaa lukea Sanaa säännöllisesti, -
löytää päivittäin aikaa rukoukselle ja hiljentyä Herran edessä.
Perhe, työ ja velvollisuudet tarjoavat helpon tekosyyn.
Haluaisin päästä oikeille jäljille.
Miten sulkea pois maailma, jotta saisi aikaa olla Herran kanssa?"
Nuorena kristittynä jätin liike-elämän ja menin teologiseen seminaariin.
Meillä oli kolme pientä lasta.
Kun lapset ovat pieniä, aamut ovat yhtä hullunmyllyä.
Lapset itkevät. Täytyy vaihtaa vaippoja ja syöttää heitä.
Opiskelin seminaarissa ja valmistauduin Jumalan työhön.
Työskentelin seurakunnassa. Jouduin jatkuvasti käymään New Yorkissa.
Mitä sitten tein?
Minun piti herätä aikaisin. Heräsin ennen lapsia.
Niinpä heräsin aamulla 5:30. Vietin aikaa Raamattua lukien, -
Herraa etsien, rukoillen ja tutkien. Sitten päivä sai alkaakin.
On ikävä kuulla, että kiireet vievät voiton, mutta niin siinä käy.
Meidän täytyy voittaa kiireet heräämällä aikaisemmin.
Raamatussa sanotaan: "Sinua minä etsin varhain."
Varaa aikaa. Aseta herätys. Olosi on uninen, väsynyt ja haluton.
Juo kupillinen teetä tai kahvia. Nouse ylös ja etsi Herraa.
Lue Raamattua. Anna Raamatun puhua sinulle.
Rukoile juttele Herralle. Kerro Hänelle ongelmasi ja sälytä taakkasi Hänelle.
Älä kanniskele niitä mukanasi.
Jotkut pitävät parempana ilta-aikaa. Olen eri mieltä.
Varhain aamulla on parempi.
Siitä tuli tapa, joka on kestänyt. - Aivan.
Päiväni olisivat kauheita, ellen ensin aamulla viettäisi aikaa Herran kanssa.
Diana kysyy: "Olen uskossa. Poikaystäväni ei ole uskossa.
Olemme olleet yhdessä viisi kuukautta. Raamatussa sanotaan, -
ettei pidä ryhtyä kantamaan vierasta iestä.
Mitä seuraa, jos jatkan suhdetta?"
Riitoja. Poikaystävä pyytää asioita, joita et pidä oikeina.
Hän ei ymmärrä, miksi et tee asioita, joita hän haluaa sinun tekevän.
Hän ei ymmärrä Pyhän Hengen johdatusta, kymmenyksiä eikä sitä, -
että sinä haluat käydä kirkossa ja muuta. Kamppailette jatkuvasti.
Billy Graham sanoi viisaasti: -
"Uskosta osattoman kanssa avioituva saa paholaisen appiukokseen.
Hän ei ole Jumalan lain alaisia, ja sinä olet.
Elät aivan eri periaatteiden ja mittapuiden mukaan.
Meillä on kaipuu yhteyteen.
Haluamme jakaa puolison kanssa sydämemme syvimmät asiat.
"Puhuin Herralle, ja Hän sanoi..."
Puoliso saattaa nauraa: "Et kai sinä usko tuohon soopaan?"
Ajan mittaan se sammuttaa hengen ja tekee olon kurjaksi.
Mitä nopeammin katkaiset suhteen ja etsit toisen, sen parempi.
"Älkää antautuko kantamaan vierasta iestä yhdessä uskottomien kanssa".
Raamattu on oikeassa.
Anne kysyy: -
"Voitko kertoa Sanasta, miksi pyhä on sunnuntai eikä lauantai?" - En voi.
Hyvä, että sanot suoraan.
Raamatussa sanotaan... Juutalaisten sapatti alkaa perjantai-iltana -
ja jatkuu lauantaihin. Lauantai oli lepopäivä Vanhassa testamentissa.
Raamatussa sanotaan: -
"Ja viikon ensimmäisenä päivänä he tulivat haudalle". Hauta oli tyhjä.
Hän oli noussut ylös. Siellä oli enkeleitä. Alkuseurakunta alkoi -
pitää jumalanpalveluksia viikon ensimmäisenä päivänä, sunnuntaina.
Se on seurakunnan tapa. En tiedä, onko sille raamatullisia perusteita.
Raamatussa sanotaan selvästi, -
ettemme ole päivien, viikkojen, kuu- kausien, vuosien ja juhla-aikojen orjia.
"Jumala on Henki; -
ja jotka häntä rukoilevat, niiden tulee rukoilla hengessä ja totuudessa."
Ei ole väliä, mikä päivän pyhittää sille.
Russ kysyy: "Olen kuullut, että vedenpaisumuksella Jumala halusi -
tuhota nefilit, langenneiden enkelien ja naisten jälkeläiset (1. Moos. 6).
Mitä ajattelet siitä?
Se on pötyä. Raamatusta ei löydy perusteita sille, -
että olisi ollut pahojen olentojen rotu, joka Herran piti tuhota.
Jotkut raamatunopettajat väittävät niin. Raamatussa sanotaan, -
että maa oli täynnä pahuutta -
ja ihmisen sydämen aivoitukset olivat kaiken aikaa pahat.
Kaikki ihmiset olivat antautuneet murhille, ryöstelylle ja raiskauksille.
Jumala sanoi tuhoavansa ihmiset.
Hän katui tehneensä heidät. Hän päätti aloittaa alusta Nooan kanssa.
Ei sanota mitään nefileistä. Se on kyllä kiehtova tarina.
Mies opettaa siitä televisiossa ja radiosta.
Ihmiset kuuntelevat häntä korvat höröllä. Raamattu ei tue sitä.
Siitä voi olla muissa lähteissä, mutta minä puhun Raamatussa
Rebecca kysyy: "Kun luin Job 1―2:ta, kun mieleeni juolahti eräs asia.
Jos kerran Jumala on pyhä ja synti erottaa meidät Hänestä, -
miksi Jumala salli saatanan tulla Jeesuksen lähelle ja puhua Hänelle?
Ihme, että Hän vaivautui puhumaan tälle."
Ei kannata spekuloida liikaa. Raamatussa sanotaan, -
että Jumalan pojat tulivat koolle.
"Saatana" tarkoittaa vastustajaa. Sen nimi oli myös Lucifer, -
joka tarkoitti valon kantajaa. Se oli luoduista olennoista tärkein.
Jeesus ei ole luotu. Hän on Jumala.
Saatana oli luoduista olennoista tärkein. Se oli Jumalan poikia.
Ilmestyskirjassa paholainen heitetään alas maan päälle, -
koska sillä on vähän aikaa.
Jobin aikoihin sillä oli pääsy Jumalan neuvonpitoihin.
Luulisi, että se inhottaisi Jumalaa, koska se oli kapinoinut, -
mutta sillä oli yhä pääsy Jumalan luo. Jumala kysyi: "Mistä sinä tulet?"
Saatana vastasi: "Maata kiertämästä ja siellä kuljeksimasta."
Jumala on sallinut sen kulkea vapaasti ympäriinsä, -
jotta ihmiskunnan uskoa ja kuuliaisuutta koeteltaisiin.
Ellei olisi koettelijaa ja kiusaajaa, -
missä olisi voitto? Jotta voi voittaa, pitää käydä taistelu.
Jumala salli saatanalle tietyn määrän vapautta, -
mutta Hän on rajoittanut sitä paljon.
Raamatun mukaan eräänä päivänä enkelit ottavat sen kiinni -
ja heittävät sen syvyyteen.
Sitä kidutetaan aina ja ikuisesti.
Meidän varallemme ei ole suunnitteilla sellaista. - Ei.
Kerran Jumalan neuvonpidossa Jumalan pojat tulivat Hänen eteensä.
Saatana oli heistä yksi. Aikanaan se heitettiin ulos taivaasta.
Kenties Jobin kirjan kuvaama neuvonpito tapahtui ennen sitä.
Kiitos taas hyvistä kysymyksistä.
Kun Kim Savage huomasi kurkussaan golfpallon kokoisen kyhmyn, -
hänellä ei ollut rahaa käydä tutkimuksissa. Niinpä hän rukoili.
Kurkussani oli kyhmy. Minun oli vaikea niellä ja syödä.
Kurkussani oli jatkuvasti este.
Mielessäni pyöri kauhuskenaarioita.
Sairausvakuutuksestani alkoi juuri omavastuukausi.
Omavastuuni oli 2 500 dollaria.
Ajattelin, että lasku olisi suuri, vaikka kyhmy olisi hyvälaatuinen.
En voinut muuta kuin luottaa Jumalaan.
Sanoin: "Jumala, tarvitsen apuasi."
Katsoin Klubi 700 -ohjelmaa joka päivä.
Rukoilin juontajien mukana. Terry Meeuwsen sai tiedon sanat.
Joku yrittää niellä kurkussa olevan esteen ohi.
En tiedä, mikä se on, mutta Jumala parantaa sen.
Henkeni salpaantui. Kohotin käteni ja aloin kiittää Herraa.
Iloitsin ja kiitin Häntä. Koin syvää kunnioitusta.
Tiesin, että se voi tapahtua, mutta kun se tapahtuu itselle, -
sitä tajuaa: "Jumala, näit minut, kun minulla oli kova hätä."
Siinä oli Hän ja minä. Kerroin kaikille.
En ole mikään tärkeä ihminen. En ole superhengellinen.
Minulla ei ollut ketään muutakaan, jonka puoleen kääntyä.
Piti luottaa Häneen. Hän kohtasi minua suurimman pelkoni keskellä.
Se haihtui hetkessä. Hän teki sen minulle. Hän voi tehdä sen muillekin.
Siksi tahdomme rukoilla puolestasi nyt.
Monilla on tarpeita ja sydäntä painavia huolia.
Jumala kuulee ja näkee kaiken sen.
Hän tahtoo auttaa, niin kuin Hän auttoi Kimiä.
Bevillä on kiitosaihe. Hän asuu Indianolassa, Iowassa.
Hän oli kärsinyt vuosien ajan jatkuvasta koko kehon kutinasta.
Hän oli käynyt lääkärissä ja kokeillut eri saippuoita ja pesuaineita, -
mutta mikään ei auttanut. Hän oli jo luovuttaa, -
mutta Pat sai tiedon sanat: "Jumala parantaa ja vapauttaa sinut kutinasta.
Ihosi on parempi kuin koskaan." Kutina loppui eikä enää palannut.
Jumala on kaikkivaltias. Hän on luonut sinut.
Hän ymmärtää sinua ja Hän voi parantaa sinut.
Luin Uudesta testamentista seurakunnan alkuajoista.
Siinä sanotaan, että kaikki, jotka tulivat apostolien luo, parantuivat.
Jos alkuseurakunnassa oli sellaista, miksei sitä voisi olla nykyäänkin?
Rukoilemme Terryn kanssa yhdessä.
Isä, liitän käteni yhteen sisareni kanssa.
Liitymme yhteen katsojien kanssa. Rukoilemme tässä hetkessä, -
että Jumalan voima tulee katsojien olemukseen Jeesuksen nimessä.
Koukkuisia raajoja suoristuu. Jumala suoristaa raajoja.
Luita muovautuu uudelleen tässä hetkessä, Jeesuksen nimessä.
Samoin leukaluita. Monet kärsivät purentaelimistön toimintahäiriöistä.
Jumala muotoilee uudelleen leukasi.
Jonkun kurkussa on paljon limaa. Yskäise se pois. Sinä vapaudut.
Pystyt hengittämään vapaasti.
Herra, siunaa ihmisiä. Ota pois heidän pelkonsa.
Ota pois pelko, ahdistus ja piina. Jeesuksen nimessä, olet vapaa.
Kiitos seurasta. Loppusanoiksi Jaak. 4:8: -
"Lähestykää Jumalaa, niin hän lähestyy teitä."
Puhelinlinjat ovat avoinna muulloinkin kuin ohjelman lähetysaikana.
Soita, jos sinulla on rukouspyyntöjä. Näkemiin!
Rukouspalvelijat ja sielunhoitajat päivystävät puhelinlinjoilla.
Soita palvelunumeroomme tai kirjoita meille.
Suomennos: Marianne Tenetz